કેરેબિયન ટીમમાં ડેરેન બ્રાવોએ બનાવેલા 23 રન હાઇએસ્ટ હતા. મુખ્ય બેટ્સમેન અને ઓપનર શેઇ હોપ ફક્ત 6 રન, શિમરોન હેટમાયર 15 રન બનાવીને આઉટ થયો હતો. ભારત વતી ભુવનેશ્ર્વર કુમાર, ખલીલ એહમદ, જસપ્રીત બુમરાહ અને કુલદીપ યાદવે બે-બે વિકેટ લીધી હતી. કૃણાલ પંડ્યાને 23 રનમાં વિકેટ નહોતી મળી. એક પ્લેયર રનઆઉટ થયો હતો. એ પહેલાં, ભારતે બેટિંગ મળ્યા પછી 20 ઓવરમાં બે વિકેટે 195 રન બનાવ્યા હતા જેમાં રોહિતના અણનમ 111 રન ઉપરાંત ધીમે-ધીમે ફોર્મમાં આવી રહેલા શિખર ધવને 43 રન તથા લોકેશ રાહુલે અણનમ 26 રન બનાવ્યા હતા. રિષભ પંત પાંચ રન બનાવીને આઉટ થયો હતો. કેરેબિયન ટીમ વતી માત્ર ખેરી પીઍરને એક અને ફેબિયન ઍલનને એક વિકેટ મળી હતી.